Indhold

# Relationer

Lader dig definere og redigere en relation mellem to tabeller.

For at tilgå denne kommando...

I et databasefilvindue skal du vælge Funktioner - Relationer....

Opdaterings- og sletnings-indstillingerne er kun tilgængelige, hvis de understøttes af den anvendte database.

## Omfattede tabeller

Dette er stedet, hvor to relaterede tabeller oplistes. Hvis du opretter en ny relation, kan du vælge en tabel fra hver af kombinationsfelterne øverst i dialogen.

Hvis du åbnede dialogen Relationer for eksisterende relation ved at dobbeltklikke på forbindelseslinjerne i vinduet Relationer, kan de berørte tabeller i relationen ikke ændres.

## Nøglefelter

Definerer relationens nøglefelter.

Navnene på tabellerne valgt for kæden vises her som kolonnenavne. Hvis du klikker på et felt, kan du bruge piletasterne til at vælge et felt i tabellen. Hver relation skrives i en række.

## Opdatér indstillinger

Her kan du vælge indstillinger, der træder i kraft, når der er ændringer i et primærnøgle-felt.

### Ingen handling

Angiver, at enhver ændring i en primærnøgle ikke påvirker andre eksterne nøglefelter.

### Kaskadeopdatering

Opdaterer alle eksterne nøglefelter, hvis den tilsvarende primærnøgles værdi er blevet ændret (Kaskadeopdatering).

### Sæt nul

Hvis den tilsvarende primær nøgle er blevet ændret, bruger du denne indstilling til at sætte værdien "IS NULL" i alle eksterne nøglefelter. IS NULL betyder, at feltet er tomt.

### Sæt standard

Hvis den tilsvarende primærnøgle er ændret, bruger du denne indstilling til at sætte en standardværdi i alle eksterne nøglefelter. Under oprettelsen af den tilsvarende tabel, defineres et eksternt nøglefelts standardværdi, når du tildeler feltegenskaber.

## Sletnings-indstillinger

Her kan du vælge indstillinger, der træder i kraft, når der slette et primærnøgle-felt.

### Ingen handling

Angiver, at sletning af en primærnøgle ikke har nogen virkning på andre eksterne nøglefelter.

### Kaskadesletning

Angiver, at alle eksterne nøglefelter bliver slettet, hvis du sletter det tilsvarende primærnøgle-felt.

Når du sletter et primærnøgle-felt med indstillingen Kaskadesletning, slettes også alle poster i andre tabeller, der har denne nøgle som som deres fremmednøgle. Brug denne indstilling med stor forsigtighed; det er muligt, at en større del af databasen kan blive slettet.

### Sæt nul

Hvis du sletter den tilsvarende primærnøgle, tildels alle eksterne nøglefelter værdien "IS NULL".

### Sæt standard

Hvis du sletter den tilsvarende primærnøgle, sættes en sat værdi i alle eksterne nøglefelter.