Indhold

# Sikkerhedsindstillinger og advarsler

Angiv sikkerhedsrelaterede valgmuligheder og advarsler om skjulte oplysninger i dokumenter.

For at tilgå denne kommando...

Klik på knappen Indstillinger på siden Sikkerhed.

Dialogen Sikkerhedsindstillinger og -advarsler indeholder følgende kontrolelementer:

### Når du gemmer eller sender dokumenter

Vælg at få en advarselsdialog når du prøver at gemme eller sende et dokument, der indeholder registrerede ændringer, versioner eller kommentarer.

### Ved udskrivning

Vælg at få en advarselsdialog når du prøver at udskrive et dokument, der indeholder registrerede ændringer eller kommentarer.

### Når du underskriver (digitalt)

Vælg at få en advarselsdialog når du prøver at underskrive et dokument, der indeholder registrerede ændringer, versioner, felter, referencer til andre kilder (for eksempel kædede sektioner eller kædede billeder) eller kommentarer.

### Når du opretter PDF-filer

Vælg for at se en advarselsdialog, når du forsøger at eksportere et dokument til PDF-format, som viser registrerede ændringer i Writer, eller som viser kommentarer.

### Fjern personlige information når du gemmer

Vælg for at fjerne brugerdata fra filegenskaber, kommentarer og registrerede ændringer, når du gemmer. Navnene på forfattere i kommentarer og ændringer vil blive erstattet af generiske værdier som "Forfatter1", "Forfatter2" og så videre. Tidspunkter vil også blive nulstillede til et enkelt standardtidspunkt. Ingen personlige metadata vil blive eksporterede.

### Anbefal adgangskodebeskyttelse når du gemmer

Marker for at indstillingen Gem med adgangskode i gem-fil-dialoger som standard skal være aktiveret. Fravælg muligheden for som standard at gemme filer uden adgangskode.

### Kommando Ctrl-klik er nødvendig for at følge hyperlinks

Hvis aktiveret, skal du holde Kommando Ctrl-tasten nede, når du klikker på et hyperlink for at følge linket. Hvis deaktiveret, åbner et klik hyperlinket.

### Bloker alle kæder fra dokumenter der ikke er fra betroede kilder (se Makrosikkerhed)

Blokerer dokumenters brug af kæder til billeder, der ikke er fra de betroede kilder, der er defineret på fanebladet Betroede kilder i dialogen Makrosikkerhed. Dette kan forøge sikkerheden, hvis du arbejder med dokumenter fra ikke betroede kilder (for eksempel internettet) og er bekymret for sårbarheder i billedbehandlende softwarekomponenter. Blokeres brugen af kæder, betyder det, at billeder ikke indsættes i ikke betroede dokumenter, og der ses kun rammen af pladsholder.