Indhold

# Forstørre og formindske i Calc

Zoom giver brugere mulighed for at forstørre og formindske skærmvisningen. Der er flere metoder til at forstørre og formindske i Calc.

For at tilgå denne kommando...

#### Fra menulinen:

Vælg menu Vis ▸ Zoom, og vælg forstørrelse i undermenuen.

#### Fra statuslinjen:

Klik på plus (eller minus) ikonet på zoom-skydeknappen i statuslinjen. Skærmvisningen forstørres (eller formindskes) med 10% for hvert klik.

Træk i zoom-skydeknappen med musen for at indstille forstørrelsesfaktoren.

#### Fra tastaturet:

Tryk Kommando Ctrl mens du ruller musehjulet.

20% er minimum-zoomfaktor. 400% er maksimum.

## Forstørrelse med zoom-skydeknappen.

Ud over skydeknappens plus- og minus-ikoner, kan du trække skydehåndtaget for at indstille zoomfaktoren manuelt.

Desuden, tryk hvor som helst på skydeknappen for at indstille zoomfaktoren.

Midtlinjen på zoom-skydeknappen repræsenterer 100% zoomfaktor.

## Tilgå Zoom via menuen

Vælg menuen Vis ▸ Zoom. De forhåndsdefinerede indstillinger er:

- Hele siden: Tilpasser størrelsen på skærmvisningen til sidens bredde og højde.

- Sidebredde: Tilpasser størrelsen på skærmvisningen til sidens bredde, indenfor minimum- og maksimum-zoomfaktor. Det kan ske, at øvre og nedre kant af den aktuelle markering ikke er synlige på skærmen.

- Optimal visning: Tilpasser størrelsen på skærmvisningen til bredde og højde for de markerede celler. Forstørrelsen eller formindskelsen er begrænset til minimum- og maksimum-zoomfaktorerne. Hvis kun én celle er markeret, bliver zoom på 100%.

- 50%, 75%, 100%, 150%, 200%: predefined zoom factors.

## Zoom og vis layout

Åbner dialogen Zoom og vis layout, hvor du kan indstille zoomfaktoren til visning af det gældende dokument. Du kan også vælge layout-visningen for dokumentet.

Relaterede emner

Zoom ind

Zoom ud