Indhold

# Oprettelse af animerede GIF-billeder

Du kan animere tegneobjekter, tekstobjekter og grafikobjekter (billeder) på dine dias for at gøre din præsentation mere interessant. LibreOffice Impress giver dig en enkel animationseditor, hvor du kan oprette animationsbilleder (billedserier) ved at samle objekter fra dit dias. Animationseffekten opnås ved at gennemløbe de enkeltbilleder, du opretter.

Hvis du opretter en bitmap-animation (animeret GIF), kan du tildele en forsinkelse til hver ramme og angive antal gange, som animationen skal spilles.

### For at oprette en animeret GIF:

1. Vælg et objekt eller en gruppe objekter som du vil inkludere i din animation og vælg Indsæt- Medie- Animeret billede.

2. Gør et af følgende:

- Klik på knappen Overtag objekt for at tilføje et enkelt objekt eller en gruppe af objekter til den aktuelle animationsramme.

- Klik på Overtag objekter enkeltvis knappen for at oprette en selvstændig animationsramme for hver af de valgte objekter.

3. I området Animationsgruppe, markér Bitmapobjekt.

   Brug animationstidslinjen til at angive varigheden for visningen af en ramme, og antal gange en animationssekvens præsenteres (sløjfer).

4. Angiv et rammenummer i feltet Billedenummer (venstre felt).

5. Indtast det antal sekunder, som du ønsker, at rammen vises i feltet Varighed (midterste boks).

6. Gentag de sidste to trin for hver ramme i din animation.

   Du kan forhåndsvise din animation ved at bruge kontrolknapperne til venstre for feltet Billedenummer.

7. Vælg det antal gange, som du ønsker animationssekvensen gentaget, i feltet Antal sløjfer (højre boks).

8. Vælg en justeringsindstilling for objekterne i feltet Justering.

9. Klik på Opret.

Relaterede emner

Eksportere animationer i GIF-format