Indhold

# Indsætning af tabeller

Der er flere metoder til at oprette en tabel i et tekstdokument. Du kan indsætte en tabel fra en værktøjslinje, gennem en menukommando eller fra et regneark.

## For at indsætte en tabel fra en værktøjslinje

1. Placer markøren i dit dokument, hvor du vil indsætte tabellen.

2. klik på pilen ud for ikonet Tabel på værktøjslinjen Standard eller Indsæt.

3. Træk i tabelgitteret for at vælge antallet af rækker og kolonner som du ønsker og slip så.

For at annullere skal du trække til den anden side indtil Annullér vises i forhåndsvisningsområdet for gitteret.

## For at indsætte en tabel med en menukommando

1. Placer markøren i dit dokument, hvor du vil indsætte tabellen.

2. Vælg Tabel ▸ Indsæt tabel.

3. I området Størrelse, indtast antal rækker og kolonner.

4. Væg de indstillinger, som du vil bruge, og klik OK.

## For at indsætte en tabel fra et Calc-regneark

1. Åbn det LibreOffice Calc-regneark der indeholder det celleområde, som du vil indsætte.

2. I regnearket, træk for at vælge cellerne.

3. Vælg Rediger - Kopier.

4. I dit tekstdokument, gør et af følgende:

- Vælg Redigér - Sæt ind. Celleområdet indsættes som et OLE objekt. For at redigere indholdet af cellerne, skal du dobbeltklikke på objektet.

- Vælg Rediger - Indsæt speciel og vælg mellem følgende muligheder:

Indstillinger | Er indsat som...
--- | ---
LibreOffice 25.2 Regneark | OLE-objekt - som med Æble Ctrl+V eller træk-og-slip
GDI-metafil | Grafik
Bitmap | Grafik
HTML | HTML tabel
Uformateret tekst | Tekst kun, tabulatorer som separatorer
Formateret tekst [RTF] | Teksttabel
DDE-kæde | Tabelstruktur og indhold, uden formatering. Med opdatering

### Træk og slip et celleområde fra et Calc-regneark

1. Åbn det LibreOffice Calc-regneark der indeholder det celleområde, som du vil indsætte.

2. I regnearket, træk for at vælge cellerne.

3. Klik og hold museknappen i de valgte celler.

4. Træk de markerede celler ind i tekstdokumentet.

Relaterede emner

Valg af tabeller, rækker og kolonner

Sletning af tabeller eller indholdet af en tabel

Brugerdefinerede kanter i tekstdokumenter