Indhold

# Brug af titelside

For at tilgå denne kommando...

#### Fra menulinen:

Vælg menuen Formatér ▸ Titelside.

#### Fra brugerfladen med faneblade:

Vælg Indsæt ▸ Titelside.

Vælg Layout ▸ Titelside.

#### Fra værktøjslinjer:

Titelside

Titelsider er sider i begyndelsen af dokumentet som viser information om udgivelsen, for eksempel titlen, navnet på forfattere osv. Disse sider har et andet layout end sider i dokumentets hovedtekst, fordi de ikke nødvendigvis har sidenumre, nogle gange har andet sidehoved og sidefod, og endda kan have andre margener eller baggrund.

Mange dokumenter, såsom breve og rapporter, har en første side, som er anderledes end de andre sider i dokumentet. For eksempel har en indledende side med brevhoved typisk et andet sidehoved end de følgende sider, eller den første side af en rapport har måske ikke sidehoved eller sidefod, mens de andre sider har disse. Dette er simpelt at sætte op med LibreOffice Writer.

Sidehoved og sidefod, nummerering, margener og papirretning er nogle af de egenskaber, som hører til sidetypografier. LibreOffice Writer lader dig indsætte en blank titelside på et hvilket som helst sted i dit dokument, eller du kan formatere en eksisterende side som en titelside ved at indsætte et sideskift efterfulgt af en sidetypografi efter dit valg eller ved at ændre sidetypografien ved markørens position.

Ved at bruge Standard-sidetypografien (eller en anden sidetypografi) for dit dokument kan du tilføje sidehoved/sidefod efter eget ønske til den første side ved at fjerne markering af Samme indhold på første side-indstillingen på sidehoved/sidefod-fanebladene i dialogen Sidetypografi og dernæst tilføje sidehoved/sidefod for første side. Bagefter kan du tilføje andet sidehoved eller sidefod for dokumentets øvrige sider.

## Sådan konverterer du den første side at et dokument til en titelside

1. Placér markøren på den første side,

2. Fra menulinen, vælg Formatér ▸ Titelside

3. Vælg Konvertér eksisterende sider til titelsider

4. Vælg titelsidens typografi i området Redigér sideegenskaber

Som standard vælger LibreOffice sidetypografien Første side.

5. Angiv indstillingerne til at nulstille sidenummerering.

6. Klik på OK.

Dette vil ændre den aktuelle sidetypografi til Første side, og de følgende sider vil have Standard-sidetypografi.

## Sådan indsættes en titelside hvor som helst i dokumentet

Placér markøren hvor du ønsker at indsætte en ny titelside.

1. Fra menulinen, vælg Formatér ▸ Titelside

2. Vælg Indsæt nye titelsider

3. Angiv antal titelsider der skal tilføjes

4. Angiv placeringen af titelsiden ved at sætte den sidetal i skalafeltet.

5. Angiv indstillingerne til at nulstille sidenummerering.

6. Klik på OK

Dette vil indsætte et sideskift og ændre den aktuelle sidetypografi til Første side. De næste sider vil have typografien Standard-sidetypografi.

## For at slette en titelside:

Du kan ikke slette en titelside. Du er nødt til at ændre dens sidetypografi-format fra Første side til en anden sidetypografi først.

1. Placér markøren på den side, du ønsker at ændre typografi for

2. Åbn panelet Typografier i sidepanelet og vælg Sidetypografier.

3. Fra listen Sidetypografi, vælg den sidetypografi du vil bruge.

4. Dobbeltklik på sidetypografien for at anvende den.

Relaterede emner

Titelside

Formatér side,

Sideskift,

Oprettelse af en sidetypografi baseret på den aktuelle side.