Indhold

# Funktioner

Afhængig af den felttype, du vælger, kan du tildele betingelser til bestemte funktioner. For eksempel kan du definere et felt, som udfører en makro, når du klikker på feltet i dokumentet, eller en betingelse som, når den er opfyldt, skjuler et felt. Du kan også definere pladsholderfelter, som indsætter grafik, tabeller, rammer og andre objekter i dit dokument, når det behøves.

For at tilgå denne kommando...

Vælg fanebladet Indsæt ▸ Felter ▸ Flere felter ▸ Funktioner

### Type

Oplister de tilgængelige felttyper.

Type | Betydning
--- | ---
Betinget tekst | Indsætter tekst, hvis en bestemt betingelse er opfyldt. Indtast for eksempel "sun eq 1" i feltet Betingelse, og derefter den tekst, som du vil indsætte, når variablen "sun" er lig med "1" i feltet Så. Hvis du vil, kan du også indtaste den tekst, som du vil vise, når denne betingelse ikke er opfyldt i feltet Ellers. For at definere variablen "sun" skal du klikke på fanebladet Variable, vælge "Definér variabel", skrive "sun" i feltet Navn og dens værdi i feltet Værdi.
Indtastningsliste | Indsætter et tekstfelt, der viser et element på en liste. Du kan tilføje, redigere og fjerne elementer samt ændre deres rækkefølge på listen. Klik på et felt Inputliste i dit dokument eller tryk på Kommando Ctrl+Skift+F9 for at vise dialogen Vælg element.
Indtastningsfelt | Indsætter et tekstfelt, som du kan åbne ved at klikke på det i dokumentet. Du kan så skifte teksten, som bliver vist.
Udfør makro | Indsætter et tekstfelt, som udfører en makro, når du klikker feltet i dokumentet. For at tildele en makro til feltet, klik knappen Makro.
Pladsholder | Indsætter et pladsholderfelt i dokumentet, for eksempel for grafik. Når du klikker et pladsholderfelt i dokumentet, bliver du bedt om at indsætte det element, som mangler.
Skjult tekst | Indsætter et tekstfelt, som er skjult, når den betingelse, du angiver, er opfyldt. For at bruge denne funktion vælger du LibreOffice ▸ Indstillinger Funktioner ▸ Indstillinger ▸ LibreOffice ▸ Vis og rydder afkrydsningsfeltet Skjult tekst.
Skjult afsnit | Skjuler et afsnit, når den betingelse, du angiver, er opfyldt. For at bruge denne funktion vælger du LibreOffice ▸ Indstillinger Funktioner ▸ Indstillinger ▸ LibreOffice Writer ▸ Vis og rydder afkrydsningsfeltet Skjulte afsnit.
Kombinér tegn | Kombinerer op til 6 tegn, så de opfører sig som et enkelt tegn. Denne funktionalitet er kun tilgængelig, når asiatiske skrifttyper er understøttet.

Følgende felter kan kun indsættes, hvis det tilsvarende felttype er valgt på listen Type.

## Format

For funktionsfelter bliver formatfeltet kun brugt til felter af typen pladsholder. Her bestemmer formatet, hvilket objekt pladsholderen står for.

## Betingelse

For felter kædet til en betingelse, indtast kriteriet her.

## Så, Ellers

Angiv den tekst, der skal vises, når betingelsen er opfyldt i feltet Så, og den tekst, der skal vises, når betingelsen ikke er opfyldt i feltet Ellers.

Du kan også indsætte databasefelter i boksene Så og Ellers ved at bruge formatet "databasenavn.tabelnavn.feltnavn".

Hvis tabellen eller feltnavnet ikke eksisterer i en database, vil intet blive indsat.

Hvis du inkluderer citationstegnene i "databasename.tablename.fieldname", bliver udtrykket indsat som tekst.

## Henvisning

Skriv den tekst, som du vil vise i feltet. Hvis du indsætter et pladsholderfelt, så skriv den tekst, som du vil vise som et hjælpetip, når du lader musemarkøren blive over feltet.

## Format

Vælg den makro, som du vil køre, når der klikkes på feltet.

## Makronavn

Viser navnet på den valgte makro.

## Pladsholder

Skriv den tekst, som du vil vise i pladsholderfeltet.

## Skjult tekst

Skriv den tekst, som du vil skjule, hvis en betingelse er opfyldt.

## Tegn

Indtast tegnene, som du vil kombinere. Du kan kombinere højst 6 tegn. Denne indstilling er kun tilgængelig for felttypen Kombinér tegn.

## Værdi

Indtast en værdi for det valgte felt.

## Makro

Åbner dialogen Makrovælger, hvor du kan vælge den makro, som skal udføres, når du klikker på det valgte felt i dokumentet. Denne knap er kun tilgængelig for "Udfør makro"-funktionsfeltet.

De følgende kontrolelementer vises for felter af typen Indtastningsliste:

## Element

Indtast et nyt element.

## Tilføj

Tilføjer Element til listen.

## Elementer på listen

Opremser elementerne. Det øverste element vises i dokumentet.

## Fjern

Fjerner det valgte element fra listen.

## Flyt opad

Flytter det valgte element op på listen.

## Flyt nedad

Flytter det valgte element ned på listen.

## Navn

Indtast et entydigt navn i Indtastningslisten.

## Vælg element

Denne dialog bliver vist, når du klikker på en Indtastningsliste i dokumentet.

Vælg det element, som du vil vise i dokumentet, klik så OK.

## Rediger

Viser dialogen Rediger felter: Funktioner, hvor du kan redigere Indtastningsliste.

## Næste

Lukker den aktuelle Inputliset og viser den næste, hvis den er tilgændelig. Du ser denne knap, når du åbner dialogen Vælg element med Kommando Ctrl+Skift+F9.