Indhold

# Maskering

Maskering af dokumenter overdækker ord eller dele af et dokument til godkendt brug eller visning.

Maskering beskytter følsomme oplysninger og hjælper virksomheder og organisationer med at overholde bestemmelser om fortrolighed eller privatliv.

For at tilgå denne kommando...

Vælg Funktioner ▸ Masker

## Hvordan fungerer maskering i LibreOffice?

Det aktuelle dokument eksporteres til en tegning redigeret i LibreOffice Draw. Den maskerede tekst eller indhold fjernes fra tegningen og erstattes af maskeringsblokken med pixels, der forhindrer ethvert forsøg på at gendanne eller kopiere det originale indhold. Det maskerede dokument eksporteres ofte til PDF til udgivelse eller deling.

Under maskeringen er maskefigurerne gennemsigtige og grå, så brugeren kan se, hvad der bliver maskeret.

Kildedokumentet (tekst, regneark eller præsentation) påvirkes ikke af maskeringen og kan fortsat redigeres.

Gem og del kopier af dokumentet, der er under maskering, med kolleger enten i det modificérbare (tegnings-) eller det faste (PDF-)format efter eget valg.

## Værktøjslinjen Maskering

Værktøjslinjen Maskering består af fire værktøjer

Værktøjet Rektangulær Maskering bruges til markere indholdet til maskering ved at tegne gennemsigtige rektangler , der dækker indholdet. Brug håndtagene til at ændre størrelse på maskeringsrektangelen.

Værktøjet Frihåndsmaskering lader brugeren markere indholdet til maskering ved at tegne frihånds-linjer eller polygoner, der dækker indholdet.

Knapfeltet Maskeringseksport har to indstillinger:

- Maskeret Eksport (Sort): Færdiggør dit dokument ved at konvertere de halvgennemsigtige maskeringsformer til heldækkende sort og eksportér dem som pixler i PDF-filen.

- Maskeret Eksport (Hvidt): Færdiggør dit dokument ved at konvertere de halvgennemsigtige maskeringsformer til heldækkende hvidt og eksportér dem som pixler i PDF-filen.

Direkte eksport til PDF: Laver en "kopi under maskering" af dokumentet i PDF til at dele som en fuldstændig kopi til gennemsyn.

Relaterede emner

Automatisk maskering

Eksportér som PDF