Indhold

# Dokument

Felter bruges til at indsætte information om det aktuelle dokument, for eksempel filnavn, skabelon, statistik, brugerdata, dato og klokkeslæt.

For at tilgå denne kommando...

Vælg fanebladet Indsæt ▸ Felter ▸ Flere felter ▸ Dokument

For at indsætte et felt i dokument vælger du først feltet Type og klikker så på listen Vælg, for at vælge, hvilket informationselement, der skal indsættes og klik så på Indsæt.

## Type

Oplister de tilgængelige felttyper.

## Marker

Oplister, hvilken information, der kan indsættes i en valgt felttype.

### Tilgængelige felttyper og Udvalgslister

Type | Udvalgsliste
--- | ---
Forfatter | Den aktuelle brugers navn eller initialer (som indtastet i LibreOffice ▸ Indstillinger Funktioner ▸ Indstillinger ▸ LibreOffice ▸ Brugerdata).
Dato | Indsætter den aktuelle dato. Du kan indsætte dato som et fast felt - Dato (fast) - som ikke ændres eller som et dynamisk felt - Dato - som opdateres automatisk. For at opdatere Dato-feltet manuelt trykker du på F9.
Filnavn | Indsætter filnavnet og/eller katalogstien i det aktuelle dokument, såvel som filnavnet uden filtype.
Overskrift | Viser overskriftsnummeret og/eller overskriftsindholdet i en overskrift forud for det indsatte felt.
Side | Indsætter sidenummeret for den aktuelle, den forrige eller den næste side.
Afsnitssignatur | Indsætter et metadata-felt med en digital signatur i afsnittet. Du skal have et digitalt certifikat for et underskrive et afsnit.
Afsender | Indsætter felter med brugerdata. Du kan ændre de viste brugerdata ved at vælge LibreOffice ▸ Indstillinger Funktioner ▸ Indstillinger ▸ LibreOffice ▸ Brugerdata.
Statistik | Indsætter dokumentstatistik, såsom sideantal og ordtælling, som et felt. For at se et dokuments statistik skal du vælge Filer ▸ Egenskaber og så klikke på fanebladet Statistik.
Skabeloner | Indsætter filnavnet, filnavnet uden filudvidelsen, stien, eller den aktuelle skabelons sti og feltnavn. Du kan også indsætte den aktuelle skabelons Skabelonnavn og Kategori.
Klokkeslæt | Indsætter det aktuelle klokkeslæt. Du kan indsætte tiden som et fast felt - Klokkeslæt (fast) - som ikke ændres, eller som et dynamisk felt - Klokkeslæt - som automatisk bliver opdateret. For at opdatere feltet Klokkeslæt manuelt trykker du på F9.

For hurtigt at indsætte et felt fra listen Vælg dobbeltklikker du på feltet.

## Format

Hvis et felt viser en dato, et klokkeslæt eller tal, bruges Format til at tilpasse udseendet af datoen, klokkeslættet eller tallet. Fælles formater vises i vinduet Format, eller klik på "Flere formater" for at definere et tilpasset format.

Når du klikker på "Flere formater", åbnes dialogen Talformater , hvor du kan definere et brugertilpasset format.

For typen Overskrift, vælg formatet Overskriftsnummer for at vise overskriftsnummeret med skilletegnet angivet i Funktioner ▸ Overskriftsnummerering.

Vælg Overskriftsnummer uden skilletegn for at vise overskriftsnummeret alene, uden skilletegnet.

Hvis den valgte overskrift ikke er nummereret, så er feltet tomt.

Til HTML-eksport og -import af dato- og klokkeslæt-felter bruges særlige LibreOffice-formater.

### Fast indhold

Indsætter feltet som statisk indhold. Det vil sige at feltet ikke kan blive opdateret.

### Op til niveau

Brug denne indstilling med type Overskrift for at specificere, hvilken overskrift der skal vises. Den viste overskrift er den første før feltet, hvis dispositionsniveau er lig med eller lavere end den specificerede værdi.

### Forskydning

Indtast forskydningsværdien, som du vil anvende på et sidenummerfelt, for eksempel "+1".

Ved en Forskydning med en værdi på 1, viser feltet et tal, der er 1 højere end det aktuelle sidetal, men kun hvis der findes en side med det tal. På dokumentets side side er dette felt tomt.

Hvis du vil ændre det faktiske sidetal og ikke det viste sidetal, skal du ikke bruge værdien Forskydning. For at ændre sidetal skal du læse vejledningen om Sidetal.

### Forskydning i dage/minutter

Indtast den forskydning, som du vil anvende på et dato- eller klokkeslætsfelt.