Indhold

# Indsæt databasekolonner

Indsætter alle felter fra den markerede datapost i det aktuelle dokument ved markørens position. Ikonet er kun synligt, hvis det aktuelle dokument er et tekstdokument eller et regneark.

Data Til Tekst

I datakildeoversigten skal du vælge den datapost, som du vil indsætte i dokumentet, og så klikke på ikonet Data til tekst. Dataposten bliver indsat i dokumentet ved markørens position med indholdet af hver enkelt felt i dataposten kopieret til en tabelkolonne. Du kan også vælge flere dataposter og overføre dem til dokumentet ved at klikke på ikonet Data til tekst. Hver individuel datapost bliver så skrevet til en ny række.

I datakildeoversigten skal du vælge de dataposter, som du vil indsætte i dokumentet, og så klikke på ikonet Data til tekst eller lave træk-og-slip fra datakildeoversigten ind i dokumentet. Det åbner dialogen Indsæt databasekolonner. Vælg om data skal indsættes som en tabel, som felter eller som tekst.

De indstillinger du har sat i Indsæt databasekolonner dialogen bliver gemt og vil være aktive næste gang dialogen kaldes. Indstillingerne gemmes uafhængig af databasen, og der kan gemmes indstillinger for op til 5 databaser.

Hvis data bliver indsat i dokumentet som en tabel, gemmes tabellens egenskaber ikke sammen med data i dokumentet. Hvis du vælger funktionen Autoformat til at formatere tabellen, vil LibreOffice genkende navnet på formatskabelonen. Denne skabelon vil så blive brugt automatisk, hvis du indsætter data som en tabel igen, hvis ikke indstillingerne er blevet ændret.