Indhold

# Visning

Specificerer visningsmuligheder.

For at tilgå denne kommando...

Vælg LibreOffice ▸ Indstillinger Funktioner ▸ Indstillinger ▸ LibreOffice ▸ Vis.

## Ikontema

Specificerer ikonstil for ikoner i værktøjslinje og dialoger.

## Ikonstørrelse

### Værktøjslinje

Angiver visningsstørrelsen på værktøjslinjernes ikoner.

### Notebook-linjen

Specificerer størrelsen af notebook-linjens ikoner.

### Sidepanel

Specificerer størrelse af sidepanelets ikoner.

## Synlighed

### Menu-ikoner

Viser ikoner ved siden af de tilsvarende menupunkter. Vælg mellem "Automatisk", "Skjul" og "Vis". "Automatisk" viser ikoner i henhold til systemindstillinger og temaer.

### Genveje

Viser genvejstaster ved siden af de tilsvarende menupunkter. Vælg mellem "Automatisk", "Skjul" og "Vis". "Automatisk" viser genvejstaster i overensstemmelse med systemindstillingerne.

## Mus

### Midterknappen

Definerer mellemste museknaps funktion.

1. Automatisk rulning – træk, imens der trykkes på den midterste museknap, skifter visningen.

2. Indsæt indholdet fra udklipsholder- Tryk på den midterste museknap indsætter indholdet af "Markeringsudklipsholderen" ved markørens position.

"Markeringsudklipsholderen" er uafhængig af den almindelige udklipsholder, som du bruger med Redigér ▸ Kopiér/Klip/Indsæt eller de tilsvarende genvejstaster. Udklipsholderen og "Markeringsudklipsholderen" kan indeholde forskelligt indhold samtidigt.

Handling | Udklipsholder | Markeringsudklipsholder
--- | --- | ---
Kopiér indhold | Redigér ▸ Kopiér Kommando Ctrl+C. | Marker tekst, tabel, objekt.
Indsæt indhold | Redigér ▸ Indsæt Kommando Ctrl+V indsætter på markørplaceringen. | Klik på den midterste museknap indsætter ved musemarkørens placering.
Indsætte i et andet dokument | Ingen effekt på indholdet af udklipsholderen. | Det sidst markerede udvalg er indholdet af markeringsudklipsholderen.

Tryk på Skift+Kommando Ctrl+R for at genoprette eller genopfriske visninger af det aktuelle dokument.

## Grafisk output

### Brug hardwareacceleration

Bruger direkte tilgang til hardwarefunktionerne for computerens grafiske skærmadapter for at forbedre skærmvisningen. Understøttelsen af visnings-acceleration afhænger af operativsystemet og computerhardwaren.

### Brug Anti-aliasing

Slå anti-aliasing af grafik til eller fra. Med anti-aliasiing slået til, fremstår visningen af de fleste grafiske objekter jævnere og med færre artefakter ("trappetrin" i grafikken).

### Brug Skia til al rendering (efter genstart)

Brug høj-ydelses Skia-grafikmotoren til at gengive alle visuelle elementer af programmet, inklusive vinduer, menuer, værktøjslinjer og ikoner. Skia bruger computerens grafikenhed til at accelerere gengivelsen af grafikken. Den oprindelige system-hardwareacceleration er deaktiveret, når Skia er i brug.

Når hverken Skia eller hardwareacceleration er krydset af, bruger LibreOffice kun computerens CPU til grafisk skærmgengivelse og kan være mærkbart langsommere.

#### Gennemtving gengivelse med Skia-software (efter genstart)

Deaktiverer Skias brug af computerens grafikenhed. Dette bruger stadig Skia-softwaren, men med kald med raster-afgrænsning, reduceret og simplificeret belastning af grafikbehandlingsenheden.

Under installationen vælger LibreOffice den bedste indstilling til konfigurere den grafiske motor Skia. Normalt behøver du ikke at ændre standardindstillingerne, hvis Skia er aktiveret.

Hvis du oplever problemer i grafisk visning med Skia slået til (for eksempel med udseendet af værktøjslinjeikoner eller tegneobjekter), så kan du prøve at fjerne markeringen Gennemtving gengivelse med Skia-software eller at deaktivere Skia helt.

## Skrifttypelister

### Forhåndsvisning af skrifttyper

Viser navnene på tilgængelige skrifttyper i den tilsvarende skrifttype, for eksempel skrifttyper i feltet Skrifttype på værktøjslinjen Formatering.

### Trim skærmskrifttyper

Marker for at udjævne tekstens udseende på skærmen.

#### fra

Indtast den mindste skrifttypestørrelse, der skal anvendes udjævning på.