Indhold

# Indsættelse og redigering af fod- eller slutnoter

Fodnoter refererer til mere information om et emne ved bunden af en side og slutnoter refererer til information til sidst i dokumentet. LibreOffice nummererer automatisk fod- og slutnoterne.

## For at indsætte en fodnote eller slutnote

1. Klik i dokumentet, hvor du vil placer notens forankring.

2. Vælg Indsæt ▸ Fodnote og slutnote ▸ Indsæt speciel fodnote/slutnote.

3. I området Nummerering, skal du vælge det format, som du vil bruge. Hvis du vælger Tegn, skal du klikke på knappen Gennemse... og vælge det tegn, som du vil bruge til fodnoten.

4. I området Type, vælg Fodnote eller Slutnote.

5. Klik på OK.

6. Indtast noten.

Du kan også indsætte fodnoter ved at klikke på ikonet Indsæt fodnote direkte på værktøjslinjen Indsæt.

Du kan indsætte slutnoter direkte ved at klikke på ikonet Indsæt slutnote på værktøjslinjen Standard eller Indsæt eller vælg Indsæt - Fodnote og slutnote - Slutnote.

## For at redigere fodnoter eller slutnoter

- Musemarkøren ændres til en hånd, når du holder den over en fod- eller slutnoteforankring i dit dokument.

- For at redigere teksten i en fodnote eller slutnote klikker du på noten, eller klikker på notens forankring i teksten eller trykker på Kommando Ctrl+Skift+PageDown.

- For at ændre formatet af en fodnote, skal du klikke i fodnoten, trykke Kommando+T F11 for at åbne vinduet Typografier og formatering, højreklikke på "Fodnote" i listen, og så vælgeÆndre.

- For at hoppe fra fod- eller slutnotens tekst til notens forankring i teksten, skal du trykke på Page Up.

- For at redigere nummereringsegenskaberne for en fodnote- eller slutnote-forankring, klik foran forankringen og vælg Redigér ▸ Reference ▸ Fodnoter og slutnoter.

- For at ændre formateringen, som LibreOffice anvender på fodnoter og slutnoter, vælg Funktioner ▸ Indstillinger for fodnoter/slutnoter.

- For at redigere egenskaberne for tekstområdet for fodnoter eller slutnoter, vælg Formatér ▸ Sidetypografi og klik på fanebladet Fodnote.

- For at fjerne en fodnote, slet fodnoteforankringen i teksten.

Genvejstaster kan oprettes til at indsætte, redigere og navigere til fodnoter og slutnoter. Vælg fanebladet Funktioner ▸ Tilpas ▸ (fanebladet) Tastatur og skriv note i feltet Funktioner for at se mulighederne.

Relaterede emner

Afstand mellem fodnoter

Fodnoter/Slutnoter

Opret en genvejstast