Indhold

# Flet og opdel flettede celler

Du kan vælge et celleområde og derefter flette cellerne sammen til enkelt celle. Modsat kan du også tage en tidligere fletttet celle og opdele den i individuelle celler igen.

Når du kopierer celler i et målområde som indeholder flettede celler, bliver målområdets fletning først ophævet, hvorefter de kopierede celler indsættes. Hvis de kopierede celler er flettede celler, beholder de deres flettede tilstand.

## Flet celler

At flette celler kan føre til beregningsfejl i formler i tabellen.

For at tilgå denne kommando...

Klik og træk for at vælge de celler, der skal flettes, og gør derefter et af følgende:

På værktøjslinjen Formatering klikker du på:

Flet celler

Eller højreklik på markeringen for at åbne genvejsmenuen og vælg Flet celler.
Hvis Opdel flettede celler findes i stedet, indeholder celleområdet flettede celler og kan ikke flettes yderligere.

Eller marker afkrydsningsfeltet Flet celler i sidepanelet Egenskaber.

Vælg Formatér ▸ Flet og opdel flettede celler ▸ Flet celler

Vælg Formatér ▸ Flet og opdel flettede celler ▸ Flet og centrér celler

Cellerne vil blive flettet og indholdet centreret i den flettede celle.

Celler kan ikke flettes igen uden først at være opdelt.

Fletning af en celle-markering, der delvis medtager flettede celler, er generelt muligt med Opdel celler fulgt af Flet celler uden at ændre den oprindelige markering. Resultatet vil stort set afhænge af tidligere valg foretaget med indstillingerne i dialogen Flet celler beskrevet herunder.

Flere markeringer understøttes ikke, det vil sige, at markeringen skal være firkantet.

Den flettede celle får navn og indhold fra den første celle i markeringen.

Hvis der skal flettes mere end en celle med indhold, åbnes dialogen Flet celler.

#### Indstillinger i dialogen Flet celler

Der er adgang til tre valgmuligheder:

- Flyt indholdet af de skjulte celler ind i den første celle: Det aktuelle indhold i de skjulte celler tilføjes i den første celle og de skjulte celler tømmes; resultater af formler, der henviser til de skjulte celler eller den første celle vil blive opdateret.

- Behold indholdet af de skjulte celler: indholdet af de skjulte celler bevares. Resultater af formler, som henviser til skjulte celler vil ikke blive opdateret.

- Tøm indholdet af de skjulte celler: indholdet af de skjulte celler fjernes. Resultater af formler, som henviser til de skjulte celler, vil blive opdateret.

## Opdel flettede celler

For at tilgå denne kommando...

Vælg den celle, hvor fletning skal opdeles, eller en markering der omfatter celler, hvor fletning skal opdeles, og gør derefter et af følgende:

På værktøjslinjen Formatér klikker du på:

Opdel flettede celler Opdel celler

Eller højreklik på markeringen for at åbne kontekstmenuen og vælg Opdel flettede celler.
Hvis Flet celler findes i stedet for, indeholder markeringen ingen flettede celler.

Eller i sidepanelet Egenskaber rydder du afkrydsningsfeltet Flet celler.

Eller vælg Formatér ▸ Flet og opdel flettede celler ▸ Opdel flettede celler.

Eller skift status på Formatér ▸ Flet og opdel flettede celler ▸ Flet og centrér celler

Relaterede emner

Flette celler

Flet og centrer celler

Opdel flettede celler

Referere til en celle i et andet ark