Indhold

# Indsæt eller redigér indekselement

Opmærker den markerede tekst som element i register eller indholdsfortegnelse, eller redigerer det markerede registerelement.

For at tilgå denne kommando...

Indsæt:

Vælg Indsæt ▸ Indholdsfortegnelse og register ▸ Registerelement

Åbn værktøjslinjen Indsæt, klik på

Indsæt registerelement

Redigér:

Placér markøren foran registerfeltet og vælg Redigér ▸ Reference ▸ Registerelement...

eller højreklik for at åbne kontekstmenuen – vælg Redigér registerelement

Du kan lade dialogerne Indsæt registerelement og Redigér registerelement forblive åbne, mens du vælger og indsætter eller redigerer elementer.

## Indeks

Vælg det indeks, du vil tilføje posten til.

Når du redigerer et registerelement, vises registertypen som elementet hører til. Du kan ikke ændre registertypen for et registerelement i denne dialog. I stedet må du slette registerelementet fra dokumentet, og så indsætte det igen i en anden registertype.

## Nyt brugerdefineret indeks

Åbner dialogen Opret nyt brugerdefineret indeks med dine personlige indstillinger.

Nyt brugerdefineret register

### Navn

Indtast et navn for det nye brugerdefinerede indeks. Det nye indeks bliver tilføjet til listen med tilgængelige indekser og oversigter.

## Element

Viser teksten, som er valgt i dokumentet. Du kan evt, indtaste et andet ord som registerelement (stikord). Teksten i dokumentet bliver ikke ændret.

Eller redigér registerelementet om nødvendigt. Når du ændrer registerelementet vil den nye tekst kun vises i registeret, ikke ved registerelementets forankring i dokumentet. For eksempel kan du indføje et register med kommentarer som "Grundlæggende, se også Generelt".

## Opdatér element fra markering

Klik på ikonet for at opdatere Element med den aktuelle tekstmarkering i dokumentet.

Opdatér element fra markering

## 1. nøgle

Gør den aktuelle markering til et underelement af ordet, du indtaster her. Hvis du markerer "koldt", og indtaster "vejr" som den første nøgle, bliver registerelementet (stikordet) "vejr, koldt".

## 2. nøgle

Gør den aktuelle markering til et under-underelement til den første nøgle. Hvis du for eksempel markerer "koldt", og indtaster "vejr" som den første nøgle og "vinter" som den anden nøgle, bliver registerelementet "vejr, vinter, koldt".

## Fonetisk læsning

Indtast den fonetiske læsning for det tilsvarende element. Hvis for eksempel et japansk kanji-ord har mere end én udtale, indtast den rigtige udtale som et katakana-ord. Kanji-ordet bliver så sorteret som det fonetiske læsningselement. Denne mulighed findes kun, når asiatisk sprogunderstøttelse er aktiveret.

## Hovedelement

Gør den valgte tekst til hovedelement i et stikordsregister. LibreOffice viser sidenummeret på hovedelement i et andet format end de andre elementer i registeret.

## Registerniveau

Angiv registerniveauet for det indsatte registerelement.

Denne indstilling er kun tilgængelig for indholdsfortegnelser og brugerdefinerede registerelementer.

## For det valgte element

De følgende tre muligheder er tilgængelige når en tekstmarkering lagres i Element, enten ved at markere teksten i dokumentet og dernæst åbne dialogen, eller ved at bruge Opdatér element fra markering i dialogen.

### Anvend på alle andre forekomster

Markerer automatisk alle andre forekomster af den markerede tekst i dokumentet. Ved ændring af et element udføres sammenligningen ud fra den oprindelige markering, men det ændrede element indsættes som registerelementet. Tekst i sidehoveder, sidefødder og rammer tages ikke med.

#### Kun hele ord

Søger efter hele ord eller celler, som er identiske med søgeteksten.

#### Forskel på store og små bogstaver

Søger efter de præcise tegn angivet i Find-feltet, med forskel på store og små bogstaver.

For at inkludere alle forekomster af en tekstpassage i et indeks, markér teksten, og vælg Redigér ▸ Find og erstat, og klik på Find alle. Vælg derefter Indsæt ▸ Indholdsfortegnelse og register ▸ Registerelement og klik på Indsæt.

## Indsæt

Markerer et stikord i teksten.

## Luk

Lukker dialogen.

## Slet

Sletter det markerede element (stikord) fra registeret. Elementteksten slettes ikke fra dokumentet.

De følgende navigationsknapper er kun tilgængelige i dialogen Redigér registerelement.

## Forrige element (samme navn)

Går til det foregående registerelement med samme indhold og type som det aktuelle registerelement.

Forrige element (samme navn)

## Næste element (samme navn)

Går til det næste registerelement med samme indhold og type som det aktuelle registerelement.

Næste element (samme navn)

## Forrige element

Går til det forrige registerelement af samme type i dokumentet.

Forrige element

## Næste element

Går til det næste registerelement af samme type i dokumentet.

Næste element

Du kan hoppe hurtigt til indekselementer med navigationslinjen.

Relaterede emner

Brug af indholdsfortegnelser og indekser