Indhold

# Parenteser

Du kan vælge mellem forskellige klammetyper til at strukturere en LibreOffice Math-formel. Klammetyper vises i den nederste del af ruden Elementer. Disse klammer er også oplistet i kontekstmenuen i vinduet Kommandoer. Alle klammer, der er ikke indeholdt i ruden Elementer eller i kontekstmenuen, kan indtastes manuelt i vinduet Kommandoer.

For at tilgå denne kommando...

Åbn genvejsmenuen i kommandovinduet – vælg Parenteser

Vælg Vis ▸ Elementer og vælg efterfølgende Parenteser fra rullelisten i panelet Elementer.

Det følgende er en komplet liste over alle typer af parenteser. Ikonet ved siden at parentestypen indikerer at den kan findes gennem panelet Elementer (menuen Vis ▸ Elementer) eller i højreklikmenuen i vinduet Kommandoer.

### Parentestyper

Almindelige parenteser (runde)

Indsætter en pladsholder indenfor almindelige runde parenteser. Du kan også skrive (<?>) i vinduet Kommandoer.

Kantede parenteser

Indsætter en pladsholder indenfor kantede parenteser. Du kan også skrive [<?>] i vinduet Kommandoer.

Dobbelte kantede parenteser

Indsætter en pladsholder indenfor kantede dobbeltparenteser. Du kan også skrive ldbracket <?> rdbracket i vinduet Kommandoer.

Klammeparenteser (tuborgklammer, krøllede parenteser)

Indsætter en pladsholder mellem klammeparenteser (tuborgklammer, krøllede parenteser). Du kan også skrive lbrace<?>rbrace direkte i vinduet Kommandoer.

Enkelt streger

Indsætter en pladsholder indenfor enkelte streger. Du kan også skrive lline <?> rline direkte i vinduet Kommandoer.

Dobbelte streger

Indsætter en pladsholder indenfor dobbelte lodrette linjer. Du kan også skrive ldline <?> rdline direkte i vinduet Kommandoer.

Vinkelparenteser

Indsætter en pladsholder indenfor vinkelparenteser. Du kan også skrive langle <?> rangle i vinduet Kommandoer.

Operatorparenteser

Indsætter to pladsholdere indenfor operatorparenteser. Du kan også skrive langle <?> mline <?> rangle i vinduet Kommandoer.

Grupperingsparenteser

Indsætter grupperingsparenteser. Du kan også skrive {<?>} i vinduet Kommandoer.

Almindelige parenteser (skalerbare)

Indsætter skalerbare afrundede parenteser med én pladsholder. Du kan også skrive left(<?> right) i vinduet Kommandoer.

Kantede parenteser (skalerbare)

Indsætter skalerbare kantede parenteser med pladsholdere. Du kan også skrive left[<?> right] i vinduet Kommandoer. Størrelsen på parenteserne bliver tilpasset automatisk.

Kantede dobbeltparenteser (skalerbare)

Indsætter skalérbare, kantede dobbeltparenteser med pladsholdere. Du kan også skrive left ldbracket <?> right rdbracket direkte i vinduet Kommandoer. Parentesernes størrelse bliver tilpasset automatisk.

Klammeparenteser (skalerbare)

Indsætter skalerbare klammeparenteser (tuborgklammer) med en pladsholder. Du kan også skrive left lbrace <?> right rbrace i vinduet Kommandoer. Størrelsen af klammeparenteserne (tuborgklammer) bliver justeret automatisk.

Enkelt lodrette linjer (skalerbare)

Indsætter skalerbare lodrette enkeltlinjer med en pladsholder. Du kan også skrive left lline <?> right rline i vinduet Kommandoer. Størrelsen af parenteserne bliver justeret automatisk.

Dobbelt lodrette linjer (skalerbare)

Indsætter skalerbare lodrette dobbeltlinjer med en pladsholder. Du kan også skrive left ldline <?> right rdline i vinduet Kommandoer. Størrelsen af parenteserne bliver justeret automatisk.

Vinkelparenteser (skalerbare)

Indsætter skalerbare vinkelparenteser med en pladsholder. Du kan også skrive left langle <?> right rangle i vinduet Kommandoer. Størrelsen af parenteserne bliver justeret automatisk.

Operatorparenteser (skalerbare)

Indsætter skalérbare operatorparenteser med pladsholdere. Du kan også skrive left langle <?> mline <?> right rangle i vinduet Kommandoer. Parentesernes størrelse bliver tilpasset automatisk.

Øvre klammeparenteser (skalerbare)

Indsætter en skalerbar vandret øvre klammeparentes med pladsholdere. Du kan også indtaste <?> overbrace <?> direkte i vinduet Kommandoer. Parentesens størrelse bliver tilpasset automatisk.

Nedre klammeparenteser (skalerbare)

Indsætter en skalerbar vandret nedre klammeparentes med pladsholdere. Du kan også skrive <?> underbrace <?> direkte i vinduet Kommandoer. Parentesens størrelse bliver tilpasset automatisk.

For at indsætte nedre parenteser, skal du skrive lfloor<?>hgulv direkte i vinduet Kommandoer.

For at indsætte øvre parenteser, skal du skrive lceil<?>hceilt direkte i vinduet Kommandoer.

For at indsætte skalerbare nedre parenteser, skal du skrive left lfloor<?>right rfloor direkte i vinduet Kommandoer.

For at indsætte skalerbare øvre parenteser, skal du skrive left lceil<?>right hceil direkte i vinduet Kommandoer.

Parenteser tilpasses automatisk i størrelse, når du taster left og right foran parenteskommandoen, for eksempel left(a over b right). Du kan også indstille størrelse og afstand på parenteser ved at vælge Formatér ▸ Afstand ▸ Kategori ▸ Parenteser og angive størrelsen i procenter. Vælg Skalér alle parenteser for at anvende ændringerne på alle parenteser i formlen.

Du kan også bruge enkeltparenteser. For at gøre dette, skal du skrive en omvendt skråstreg \ foran kommandoen. For eksempel, når du taster \[, vises den venstre kvadrat parentes uden sin modpart. Dette er nyttigt ved oprettelse af modsatte parenteser eller for at konstruere intervaller. Bemærk at kun ikke-skalerbare parenteser kan bruges enkeltvis. For at ændre størrelsen, skal du bruge kommandoen Størrelse.

Eksempler på enkeltparenteser

For ikke-skalerede parenteser:

a = \{ \( \[ b newline

{} + c \] \) \ }

For skalerbare parenteser, brug none som navn på parentesen.

a = left ( a over b right none newline

left none phantom {a over b} + c right )

Udrykket phantom sikrer at den sidste parentes er af korrekt størrelse.

Vær sikker på at sætte mellemrum mellem elementerne når du indtaster dem direkte i kommandovinduet. Dette sikrer, at den rigtige struktur genkendes.

Vigtig information om indekser og eksponenter såvel som skalering hjælper dig til at strukturere formlerne effektivt. For mere information om parenteser, se Parenteser og Grupper.