Indhold

# X/Y-fejllinjer

Brug dialogen X eller Y-fejllinjer for at vise fejllinjer i 2D-diagrammer.

Hvis et element i en dataserie er valgte, virker denne kommando kun på den dataserie. Hvis der ikke er valgt noget element virker kommandoen på alle dataserier.

For at tilgå denne kommando...

Vælg Indsæt ▸ X-fejllinjer eller Indsæt ▸ Y-fejllinjer (diagrammer)

En fejllinje er en indikatorlinje, som strækker sig over et område fra x/y – negativ fejlværdi til x/y + positiv fejlværdi. I dette udtryk er x eller y værdien for datapunktet. Når "standardafvigelse" er valgt, er x eller y middelværdien af dataserien. Negativ fejlværdi og positiv fejlværdi er de beregnede værdier fra fejllinjefunktionen eller særskilt angivet.

Menupunktet Indsæt ▸ X/Y-fejllinjer er kun tilgængeligt for 2D-diagrammer.

## Fejlkategori

I området Fejlkategori kan du vælge forskellige måder at vise fejlkategorien på.

### Ingen

Viser ingen fejllinjer.

### Konstant værdi

Viser konstante værdier som du angiver i parameterområdet.

### Procentuel

Viser en procentdel. Visningen refererer til det tilsvarende datapunkt. Angiv procentdelen i området Parametre.

### Funktioner

Vælg en funktion til at beregne fejllinjerne.

Standardfejl: Viser standardfejlen.

Varians: Viser variansen, beregnet fra antallet af datapunkter og respektive værdier.

Standardafvigelse: Viser standardafvigelsen (kvadratroden af variansen). I modsætning til andre funktioner er fejllinjer er centreret på middelværdien.

Fejlmargen: Viser den højeste fejlmargen i procent svarende til den højeste værdi for datagrupperne. Angiv procentdelen i parameterområdet.

### Celleområde

Klik Celleområde og angiv så et celleområde hvorfra du vil tage de positive og negative værdier for fejllinjer.

### Fra datatabel

For et diagram der har sine egne data kan værdier for fejllinjen indtastes i diagrammets datatabel. Dialogen Datatabel viser yderligere kolonner med titlen Positive X eller Y-fejllinjer og Negative X eller Y-fejllinjer.

### Samme værdi for begge

Aktivér for at bruge såvel de positive fejlværdier som de negative fejlværdier. Du kan kun ændre værdien af feltet "Positve (+)". Denne værdi bliver automatisk kopieret til feltet "Negative (-)".

## Fejlindikator

Specificerer fejlindikatoren.

### Positiv og negativ

Viser positive og negative fejllinjer.

### Positiv

Viser kun positive fejllinjer.

### Negativ

Viser kun negative fejllinjer.

Relaterede emner

Tendenslinjer