Indhold

# Oprettelse af en litteraturliste

En litteraturliste er en liste over værker, du henviser til i et dokument.

## Gemmer litteraturinformation

LibreOffice gemmer litteraturinformation i en litteraturdatabase eller i et selvstændigt dokument.

### For at gemme information i litteraturlistedatabasen

1. Vælg Funktioner - Litteraturdatabase.

2. Vælg Data - Post.

3. Indtast et navn for litteraturlisteelementet i feltet Kort betegnelse, og tilføj så yderligere information om publikationen i de øvrige felter.

4. Luk vinduet Litteraturlistedatabase.

### For at gemme litteraturliste information i et selvstændigt dokument

1. Klik i dokumentet, hvor du vil tilføje litteraturlisteelementet.

2. Vælg Indsæt - Indekser og oversigter - Litteraturlisteelement.

3. Vælg Fra dokumentindhold og klik Nyt.

4. Indtast et navn for litteraturlisteelementet i feltet Kort betegnelse.

5. Vælg kildetekstens type i rullelisten Type, og tilføj så yderligere information om kilden i de øvrige bokse.

6. Klik på OK.

7. I dialogen Indsæt litteraturlisteelement klik på Indsæt og derefter på Luk.

Når du gemmer et dokument, der indeholder litteraturlisteelementer, vil de tilsvarende dataposter automatisk blive gemt i et skjult felt i dokumentet.

## Indsæt litteraturlisteelementer fra litteraturdatabasen

1. Klik i dokumentet, hvor du vil tilføje litteraturlisteelementet.

2. Vælg Indsæt - Indekser og oversigter - Litteraturlisteelement.

3. Vælg Fra litteraturdatabase.

4. Vælg navnet på litteraturlisteelementet, som du vil indsætte, i feltet Kort betegnelse.

5. Klik Indsæt og klik så på Luk.

Relaterede emner

Litteraturdatabase

Oprettelse af en indholdsfortegnelse

Angivelse af indeks- eller indholdsfortegnelseselementer

Opdatering, redigering og sletning af stikordsregistre og indholdsfortegnelser

Formatering af et indeks eller en indholdsfortegnelse

Redigering eller sletning af elementer i indeks og oversigter

Oprettelse af stikordsregistre

Brugerdefinerede indekser

Indekser der dækker flere dokumenter

Der findes eksterne værktøjer, som kan interagere med LibreOffice. Et eksempel er Bibus.