Indhold

# Tegning af kurver

Ikonet Kurve på værktøjslinjen Tegning åbner en værktøjslinje til tegning af Bézierkurver. Bézierkurver defineres af et startpunkt og et slutpunkt, som kaldes "ankre". Bézierkurvens kurvatur defineres af kontrolpunkter (håndtag). Flytning af et kontrolpunkt ændrer faconen af Bézierkurven.

Kontrolpunkter er kun synlige i tilstanden "Redigér punkter". Kontrolpunkter repræsenteres med cirkler, forankringspunkter repræsenteres med firkanter. Begyndelsespunkter er en lille smule større end de øvrige forankringspunkter.

Bézierkurvesegmenter og rette linjesegmenter kan forbindes, så de danner en mere kompleks Bézierkurve. Tre forskellige overgange kan anvendes for at forbinde nabosegmenter:

- Et symmetrisk forankringspunkt har den samme linjekrumning på hver side, og to kontrollinjer, som flytter sammen som en ret linje.

- Et glat datapunkt kan have forskellig linjekrumning på hver side.

- Et hjørnedatapunkt har en eller to uafhængige kontrollinjer. Ændringer på den ene side har ingen effekt på den anden side.

## Hvordan bruges kurveværktøjet

1. På værktøjslinjen Tegning skal du åbne værktøjslinjen Kurver og vælge værktøjet Kurve.

2. Klik, hvor du ønsker, at kurven skal begynde og træk i den retning, som du ønsker, at kurven skal gå. Kontrollinjen angiver retningen.

   Hold Skift nede mens du trækker for at begrænse retningen til et 45 graders net.

3. Slip musen hvor det første kontrolpunkt skal være.

4. Flyt markøren til der, hvor du ønsker, at kurvesegmentet skal ende. Kurven følger markøren.

5. Gør et af følgende:

- Dobbeltklik på slutpunktets plads for at afslutte tegningen af linjen.

  For at oprette en lukket figur skal du dobbeltklikke på startpunktet for linjen.

- Klik og slip museknappen for at tilføje et forankringspunkt. Flyt musen for at tegne det næste segment.

- Træk i en hvilken som helst retning for at tilføje et glat forankringspunkt.

## Hvordan du bruger værktøjet Frihåndslinje

1. På værktøjslinjen Tegning skal du åbne værktøjslinjen Kurver og vælge værktøjet Frihåndslinje.

2. Klik der hvor du ønsker kurven skal placeres, og hold museknappen nede.

3. Tegn frihåndslinjen som du ville gøre med en blyant.

4. Slip museknappen til fuldføre linjen.

Relaterede emner

Redigering af kurver

Konvertering af bitmapbilleder til vektorgrafik

Konvertering af 2D-objekter til kurver, polygoner og 3D-objekter

Konvertering af teksttegn til tegneobjekter