Indhold

# Konvertering af 2D-objekter til kurver, polygoner og 3D-objekter

Du kan konvertere todimensionelle (2D) objekter for at skabe forskellige former. LibreOffice kan konvertere 2D objekter til følgende objekttyper:

- Kurveobjekt baseret på Bézierkurver

- Polygonobjekt bestående af rette linjestykker

- 3D-objekt med skygge og en lyskilde

- 3D-omdrejningslegeme med skygge og en lyskilde

### To typer af 3D objekter

- Statuslinjen viser "3D-scene valgt". 3D-scenerne bygges op af objekter som har dimensioner i x-, y- og z-retning. Eksempler er de objekter som indsættes ved hjælp af værktøjslinjen 3D-objekter samt rektangler, ellipser og tekst som er oprettet med de tilsvarende ikoner fra værktøjslinjen Tegning eller enhver anden tilpasset figur som er konverteret til 3D ved hjælp af højreklik menuens "Konvertér til 3D". Disse 3D-scener kan åbnes (f.eks. ved at trykke F3), og objekterne kan drejes i 3D. Microsoft Office kan ikke genkende disse 3D-objekter. Når disse scener eksporteres til Microsoft Office-formater, vil 3D-objektet bliver erstattet af et fast bitmap-billede. 3D-diagrammer i Calc er også af denne type.

- Statuslinjen viser "Figur valgt". De tilpassede figurer kan vises i 2D- eller 3D-tilstand. Du kan når som helst skifte mellem de to tilstande. Du bruger de Grundlæggende figurer, Symbolfigurer, samt de følgende ikoner på værktøjslinjen Tegning for at oprette Egne figurer. Egne figurer kan ændres ved hjælp af værktøjslinjen 3D-indstillinger. De danner ikke en 3D-scene, de kan ikke belyses med mere end en enkelt lyskilde, de viser ingen refleksioner, og der er visse andre begrænsninger. Du kan konvertere dem til 3D-scener, men så er de ikke længere Egne figurer. Egne figurer i 2D- eller 3D-tilstand kan eksporteres til og importeres fra Microsoft Office-formater.

### For at konvertere et objekt til en kurveform:

1. Markér et 2D-objekt på diasset eller siden.

2. Højreklik på objektet og vælg Konvertér ▸ Til kurve.

For at ændre objektets form skal du klikke på ikonet Punkter på værktøjslinjen Tegning og så trække i håndtagene på objektet. Du kan også trække kontrolpunkterne på et håndtag for at ændre formen på kurven.

### For at konvertere et 2D-objekt til en polygon:

1. Markér et 2D-objekt på diasset eller siden.

2. Højreklik på objektet og vælg Konvertér ▸ Til polygon.

For at ændre objektets form skal du klikke på ikonet Punkter på værktøjslinjen Tegning og trække i håndtagene på objektet.

### For at konvertere et 2D-objekt til et 3D-objekt:

1. Markér et 2D-objekt på diasset eller siden.

2. Klik på ikonet Ekstrudering til/fra på værktøjslinjen Tegning eller højreklik på objektet og vælg Konvertér ▸ Til 3D.

For at ændre egenskaberne for 3D-objektet skal du bruge værktøjslinjen Streg og fyld og værktøjslinjen 3D-indstillinger.

For at konvertere et tekstobjekt til 3D skal du bruge ikonet Fontwork på værktøjslinjen Tegning.

### For at konvertere et 2D-objekt til et 3D-omdrejningslegeme

Et 3D-omdrejningslegeme bliver lavet ved at dreje det markerede objekt omkring sin lodrette akse.

1. Markér et 2D-objekt på diasset eller siden.

2. Højreklik på objektet og vælg Konvertér ▸ Til 3D-omdrejningslegeme

For at ændre egenskaberne for 3D-objektet skal du bruge værktøjslinjerne Streg og fyld samt 3D-indstillinger.

Du kan dreje 2D-objektet før konverteringen for at oprette en mere kompleks figur.

Relaterede emner

Tegning af kurver

Redigering af kurver

Konvertering af bitmapbilleder til vektorgrafik

Konvertering af teksttegn til tegneobjekter