Indhold

# Om sidehoveder og -fødder

Sidehoveder og -fødder er områder i de øverste og nederste sidemargener, hvor du kan tilføje tekst eller grafik. Sidehoveder og -fødder bliver føjet til den aktuelle sidetypografi. Enhver side, som bruger den samme typografi modtager automatisk det sidehoved eller den sidefod, som du tilføjer. Du kan indsætte Felter, såsom sidetal og kapiteloverskrifter, i sidehoveder og -fødder i et tekstdokument.

Sidetypografien for den aktuelle side vises i Statuslinjen.

- For at tilføje et sidehoved til en side, vælg Indsæt - Sidehoved og sidefod - Sidehoved, og vælg så sidetypografien for den aktuelle side fra undermenuen.

- For at tilføje en sidefod til en side, vælg Indsæt - Sidehoved og sidefod - Sidefod, og vælg så sidetypografien for den aktuelle side fra undermenuen.

- Du kan også vælge Formatér ▸ Sidetypografi, klik på fanebladet Sidehoved eller Sidefod, og vælg så Vis sidehoved eller Vis sidefod. Ryd afkrydsningsfeltet Samme indhold venstre/højre, hvis du ønsker at definere forskellige sidehoveder og sidefødder for lige og ulige sider.

- For at bruge forskellige sidehoveder eller -fødder i dit dokument, skal du føje dem til forskellige Sidetypografier, og derefter anvende typografierne på de sider, hvor du ønsker at sidehovedet eller -foden skal vises.

## Sidehoveder og -fødder i HTML-dokumenter

Nogle af sidehoved- og sidefodsindstillingerne er også tilgængelige for HTML-dokumenter. Sidehoveder og -fødder er ikke understøttet af HTML og bliver i stedet eksporteret med specielle mærker, så de kan ses i en browser. Sidehoveder og -fødder bliver kun eksporteret i HTML-dokumenter, hvis de er aktiveret i Weblayout. Når du genåbner dokumentet i LibreOffice, vil sidehoveder og -fødder vises korrekt, inklusiv felter som du indsatte.

Relaterede emner

Oprettelse af en sidetypografi baseret på den aktuelle side

Angivelse af forskellige sidehoveder og -fødder

Indsættelse af et kapitelnavn og -værdi i et sidehoved eller en sidefod

Formatering af sidehoveder eller sidefødder

Sidetypografier